རྡོ་རྡོ་རྗེ་འཆང་ཀུན་དགའ་བཟང་པོ་ལ་བསྟོད་པ་དང་པོ།།སྭ་སྟི།།རབ་དཀར་དགེ་བའི
འཚོ་ལས་ལེགས་འཁྲུངས་ཤིང་།།ལེགས་པར་སྦྱངས་པའི་བློ་གྲོས་ཆ་ཤས་རྫོགས།།ཕྲིན་ལས་འོད་དཀར

ཕྱོགས་བཅུར་འགྱེད་མཛད་པ།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།།རྒྱལ་བ་ཀུན་གྱི་ལེགས
བཤད་སྙིང་པོའི་དོན།།རབ་དགའི་ཏིང་འཛིན་སྟོབས་ཀྱིས་ཡོངས་སུ་རྟོགས།།ཕྲིན་ལས་བཟང་པོས་འགྲོ་བ་
རྗེས་འཛིན་པ།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།རིམ་གཉིས་ཟབ་མོའི་ཏིང་འཛིན་བརྟན་པ་ཐོབ།
དབང་བཞིའི་ཆུ་བོས་མཐའ་ཡས་གདུལ་བྱ་ཡི།།ལུས་ངག་ཡིད་ཀྱི་དྲི་མ་སྦྱོང་མཛད་པ།།དཔལ་ལྡན་བླ་མའི
ཞབས་ལ་ཕྱག་འཚལ་ལོ།།དམ་པ་ཉེར་བསྟེན་ལེགས་བཤད་བདུད་རྩི་ཡིས།ཟབ་མོའི་དོན་ལ་མི་འཇིགས
སྤོབས་པ་ཐོབ།།ནང་རིག་སྡེ་སྣོད་རྟོགས་པ་ཕུལ་དུ་ཕྱུང་།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།།

པདྨོའི་མཚོལ་འོད་སྟོང་བདག་པོ་བཞིན།།གདུལ་བྱའི་བློ་གྲོས་ཀུན་ནས་རྒྱས་པར་མཛད།།
མི་ཤེས་མུན་པ་རིང་དུ་སྤོང་བ་པོ།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།།བརྩེ་བའི་ཁུར་ལྷུན་མཐའ་
ཡས་འགྲོ་བའི་དོན།གཡེལ་བ་མེད་པར་ཡོངས་སུ་སྒྲུབ་པར་མཛད།།སྤྱན་རས་གཟིགས་དབང་མངོན་དུ་མ
སྣང་བ་བཞིན།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།།དྲི་མེད་ཚུལ་ཁྲིམས་བརྟན་པ་ཡངས་པའི
ཁྱོན།།བྱང་ཆུབ་སེམས་ཀྱི་ལྗོན་པ་རབ་རྒྱས་ཏེ།སྙིང་རྗེའི་མེ་ཏོག་དཀར་པོ་ཡོངས་སུ་འཛིན།དཔལ་ལྡན་བླ་
མའི་ཞབས་ལ་ཕྲག་འཚལ་ལོ།།སྐུ་ཡི་ཆུ་འཛིན་དཀར་པོ་ལྷུན་སྡུག་ཅིང་།།རྨད་བྱུང་སྤོབས་པའི་གློག་ཕྲེང་རྣམ

པར་གཡོ།།མི་ཤེས་གདུང་བ་ཡོངས་སུ་སྐྱོབ་པར་མཛད།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།།དྲེགས
ལྡན་གཞན་གྱིས་རྟོགས་པར་དཀའ་བའི་དོན།།རབ་ཏུ་ཞིབ་པའི་བློ་ཡིས་ལེགས་རྟོགས་ནས།།ཕས་ཀྱི་རྒོལ་བ
ཟིལ་གྱིས་གནོན་པ་པོ།།དཔལ་ལྡན་བླ་མའི་ཞབས་ལ་ཕྱག་འཚལ་ལོ།།དཔལ་ལྡན་བླ་མའི་ཡོན་ཏན་ཆུ་གཏེར་ལས།།
ཆ་ཤས་ཙམ་ཞིག་བླངས་ནས་རབ་བརྗོད་པའི།།དགེ་ཚོགས་གྲུབ་པ་གང་དེས་འགྲོ་བ་ཀུན།།དཔལ་ལྡན་བླ་
མས་རྗེས་སུ་འཛིན་གྱུར་ཅིག།ཅེས་སྙིགས་དུས་ཀྱི་རྡོ་རྗེ་འཆང་གཉིས་པ་ས་བཟང་པ་ཀུན་དགའ་བཟང་པོ་ལ་གསོལ་བ་གདབ་པ
འདི་ནི་དགེ་བ་ཤེས་པདྨ་ཐགས་ཀྱིས་བསྐུལ་བའི་ངོར་རོང་སྟོན་ཤེས་བྱ་ཀུན་རིག་གིས་ས་པོ་རྟའི་ལོ་ཟླ་བ་འཟ་བའི་ཉགང་བའི་ཉིན་ཆེས་ཐ་ཆེན་

པོ་དཔལ་ནཱ་ལེནྡར་སྦྱར་བའི་ཡི་གེ་པ་ནི་རྒྱལ་བ་སེང་གེས་བགྱིས་སོ།།།།